इंदौर. एमवायएच परिसर में एक मनचले को नर्सों ने पकड़कर पीट दिया। वह कई दिनों से आने-जाने वाली नर्सों को परेशान करता था। इसकी शिकायत उन्होंने एमवाय पुलिस चौकी पर की। इसके बाद उन्होंने मनचले को पकड़ा और रोड पर ही उसकी पिटाई कर दी।
बांसवाड़ा राजस्थान का रहने वाला युवक दीनू (30) पिता पुनिया कुछ दिनों से एमवायएच परिसर में नर्सों को परेशान करता था। नर्सें जब भी परिसर से निकलतीं तो वह भद्दी हरकतें करने लगता। बुधवार सुबह भी जब नर्सें अस्पताल में जाने लगीं तो युवक वही हरकत करने लगा। नर्सों के एक ग्रुप ने युवक की जमकर पिटाई कर दी। घटना देख आसपास के लोग भी वहां पहुंचे।
उन्होंने भी उसकी पिटाई कर दी। सूचना मिलने पर एमवाय चौकी पुलिस और संयोगितागंज थाने की पुलिस मौके पर पहुंची। संयोगितागंज पुलिस उसे पकड़कर थाने ले गई। वह इंदौर में नाथ मंदिर के पास रहता है।
खाना खाने आता था
पुलिस ने उससे पूछताछ की तो उसने बताया वह पास में ही काम करता है और अस्पताल में खाना खाने के लिए आता है। हालांकि किसी के द्वारा शिकायत नहीं किए जाने पर पुलिस ने उसे छोड़ दिया।
hin_Deva hin_Deva hin_Deva hin_Deva hin_Deva